Vendija Holdenere

Vendija Holdenere (; dzimusi ) ir Šveices kalnu slēpotāja,  čempione komandu sacensībās, piecu olimpisko medaļu ieguvēja un trīskārtēja pasaules čempione.

 Karjera 
Pasaules kausa (PK) sacensībās V. Holdenere debitēja 2010. gada oktobrī. Pirmo reizi vietu uz goda pjedestāla PK posmos izcīnīja  Ofteršvangā, Vācijā, ieņemot otro vietu slalomā. Piedalījās  Sočos, kur startēja slalomā un milzu slalomā, taču abās disciplīnās nefinišēja pirmajā braucienā.  paralēlā slaloma pilsētas sacensībās Stokholmā izcīnīja savu pirmo uzvaru PK posmos. 2015.—2016. gada Pasaules kausa sezonā izcīnīja uzvaru kombinācijas kopvērtējumā un trešo vietu slaloma vērtējumā.

2017. gada Pasaules čempionātā Sanktmoricā kļuva par pasaules čempioni kombinācijā un ieguva sudraba medaļu slalomā.  Phjončhanā izcīnīja trīs medaļas — zeltu komandu sacensībās, sudrabu slalomā un bronzu kombinācijā. Starēja arī milzu slalomā, kur ieņēma 9. vietu. 2017.—2018. gada Pasaules kausa sezonā izcīnīja savu otro disciplīnu titulu, uzvarot kombinācijas kopvērtējumā, bet absolūtajā kopvērtējumā ieņēma otro vietu. 2019. gada Pasaules čempionātā ieguva divas zelta medaļas, uzvarot kombinācijā un komandu sacensībās.

 Pekinā V. Holdenere izcīnīja divas medaļas: sudrabu nobraucienā un bronzu slalomā.  Kilingtonā izcīnīja savu pirmo uzvaru Pasaules kausa posmos slalomā, dalot pirmo vietu ar zviedru kalnu slēpotāju Annu Svennu-Lāšoni. Līdz tam viņa 30 reizes bija kāpusi uz goda pjedestāla Pasaules kausa posmos slalomā, bet ne reizi nebija izdevies uzvarēt. Tā paša gada decembrī Pasaules kausa sacensībās Itālijā izcīnīja arī savu otro uzvaru slalomā. 2023. gada Pasaules čempionātā Meribelā izcīnīja divas sudraba medaļas — kombinācijā un paralēlajās sacensībās.

 Atsauces 

 Ārējās saites 



Kategorija:1993. gadā dzimušie
Kategorija:Švīces kantonā dzimušie
Kategorija:Šveices kalnu slēpotāji
Kategorija:Šveices sportisti 2022. gada ziemas olimpiskajās spēlēs
Kategorija:Kalnu slēpotāji 2014. gada ziemas olimpiskajās spēlēs
Kategorija:Kalnu slēpotāji 2018. gada ziemas olimpiskajās spēlēs
Kategorija:Kalnu slēpotāji 2022. gada ziemas olimpiskajās spēlēs
Kategorija:2022. gada ziemas olimpisko spēļu medaļnieki
Kategorija:Šveices olimpiskie zelta medaļnieki
Kategorija:Šveices olimpiskie sudraba medaļnieki
Kategorija:Šveices olimpiskie bronzas medaļnieki
Kategorija:Olimpiskie zelta medaļnieki kalnu slēpošanā
Kategorija:Olimpiskie sudraba medaļnieki kalnu slēpošanā
Kategorija:Olimpiskie bronzas medaļnieki kalnu slēpošanā
Kategorija:2018. gada ziemas olimpisko spēļu medaļnieki
Kategorija:Šveices sportisti 2026. gada ziemas olimpiskajās spēlēs
Kategorija:Kalnu slēpotāji 2026. gada ziemas olimpiskajās spēlēs